google/wiki40b huggingface dataset:
Lyngør

Lyngør er en gammel uthavn og  et lite tettsted (tilfredsstiller ikke Statistisk sentralbyrås krav) som ligger i Tvedestrand kommune i Aust-Agder fylke, omtrent midt mellom Risør og Tvedestrand. Tettstedet ligger fordelt over flere øyer, hvorav en håndfull er bebodd: Holmen, Odden, Lyngøya (med Lyngørsida vendt mot de to forrige), Steinsøya og Askerøya. Det er ingen biltrafikk på øyene, men det finnes en rekke oppmurte gangveier. Lyngør nås lettest med båtskyss fra Gjeving, på den andre siden av fjorden, der det er parkeringsplass.
I dag er det omtrent 80 fastboende på Lyngør, mye takket være lokale virksomheter som seilmakerloftet og andre små virksomheter. En meget stor del av husene i Lyngør brukes som feriesteder i sommerhalvåret, da det er et yrende folkeliv på stedet.
I 1991 ble Lyngør kåret til Europas best bevarte tettsted.

Historie

Lyngørsundet er kjent for et dramatisk sjøslag under Napoleonskrigen: slaget ved Lyngør i 1812, der en britisk marinestyrke senket den dansk-norske fregatten «Najaden». Dette slaget minnes hver olsok med et «putteslag». Vraket av «Najaden» ble funnet i sundet i 1957.
Lyngør fyr er et fyr i betong som ligger litt nordøst for Lyngøya. Fyret ble bygget i 1879 og ble først automatisert og avbemannet i 2004. Det drives i dag av Aust-Agder Turistforening som overnattingssted.
Lyngør kulturhistoriske samlinger holder til i 2. etasje i det som tidligere var serveringsstedet Den blå lanterne, på Holmen. I samlingene inngår et Terje Vigen-museum.
Vulkan (Oslo)

Vulkan er et tidligere industriområde på vestsida av Akerselva ved Nedre Foss. Området ligger i bydel Grünerløkka. Årsskiftet 2013–2014 markerte slutten på en periode med omforming til nærings- og boligområde med vekt på kulturrelatert virksomhet. «Vulkan» er av bydel Grünerløkka foreslått som offisielt navn på internveien gjennom området, fra Maridalsveien til Møllerveien.

Beliggenhet

Området begrenses av Møllerveien, Maridalsveien, Kuba og Akerselva med Nedre Foss park på andre siden av elva. Det omfatter imidlertid ikke eksisterende boligblokker i Maridalsveien og kontorbygg i Møllerveien. Dermed grenser det til Fredensborg i sør, Gamle Aker i vest, Ila i nord, og Grünerløkka i øst.

Historie

I tidligere tider lå det sagbruk (Heidekkerverket), kopperhammer og barkestamper her. Sagbruket blei nedlagt i 1840, men gjenoppretta som Bagsaas Brug i 1853. På denne tida var det også sementfabrikk, teglverk, finérsag og stolfabrikk her, samt Oslos første allment tilgjengelige dusjbad.
I 1873 overtok Vulkan Jernstøberi tomta. Støperiet spesialiserte seg på stålbruer til jernbane og vei, men hadde også andre oppdrag, for eksempel kuppelen på Gamle Colosseum kino. Det blei nedlagt på slutten av 1950-tallet. Etter det har bygningene vært leid ut til ulike nærings- og kontorformål. I ei av bygningene blei idrettshallen Vulkan flerbrukshall etablert i 1996. Samme år kjøpte Statsbygg området. Planen var å lage produksjonslokaler for Riksteatret, Riksutstillinger og Rikskonsertene.
Terrorangrepet i Colombo 6. juni 2008

Bakgrunn

Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70 000 mennesker.
Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.
Den srilankiske hæren har i månedene før dette terrorangrepet drevet med flere militære offensiver nord i landet hvor Tamiltigrene er sterkest. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.
Utdypende artikkel: Etnisk konflikt i Sri Lanka

Angrepet

Terrorangrepet skjedde da en veikantbombe detonerte da bussen passerte i Moratuwa, nær Colombo, i rush-trafikken om morgenen.

Skader

20 ble drept og minst 40 andre skal ha blitt skadet i terrorangrepet.

Ansvar

En militær talsmann hevdet at Tamiltigrene kunne stå bak angrepet.
Miho Manya

Landslaget

Miho Manya spilte 7 landskamper for Japans kvinnelandslag.
Andrés Guardado

Landslaget

I desember 2005 debuterte han for Mexicos A-landslag, mot Ungarn. Neste sommer var han med i Mexicos tropp til fotball-VM i 2006, der han fikk en kamp som innbytter. 
Han ble også tatt ut til Fotball-VM 2010 i Sør-Afrika.
Han ble tatt ut i Mexicos tropp til FIFA Confederations Cup 2017 i Russland.
Han ble tatt ut i Mexicos tropp til VM i fotball 2018 i Russland.
House of Prince

House of Prince er Danmarks eneste tobakksfabrikk, som produserer og eksporterer store mengder tobakksprodukter til mange land. Bedriften er eid av Skandinavisk Tobakskompagni.
House of Prince har sine røtter helt tilbake til 1750 da Chr. Augustinus Fabrikker ble opprettet. Bedriften startet å produsere sigaretter i 1911. Men den offisielle åpningen av bedriften, som man kjenner den i dag, skjedde først i 1990.
I 1961 lanserte de sigarettmerket Prince i Sverige, fire år etter lanseringen i Danmark. Framgangen kom raskt, og allerede i 1967 ble Prince den mest solgte sigaretten i Sverige. Det samme skjedde i Norge da sigaretten ble lansert i 1967. 
Fabrikken ligger i Søborg, Danmark og produserer ca. 50 millioner sigaretter daglig. Bedriften omsetter for om lag 12 152 millioner danske kroner i året. Administrerende direktør er Jørgen Tandrup.
Selskapet leverer 95% av det danske markedet og 37% av den skandinaviske markedet. Prince har en markedsandel på 34% av det danske markedet.
Gujiao kullkraftverk

Gujiao kullkraftverk er et kullkraftverk under utbygging 50 km fra Taiyuan i provinsen Shanxi i det nordlige Kina. Det har en installert produksjonskapasitet på 600 MW, i blokker av 300 MW hver fra 2005. Neste utbyggingsfase på 2 x 600 MW venter fortsatt på godkjenning, mens tredje utbygging blir 2 x 600 MW slik at totaleffekten kommer opp i 3 000 MW etter eksisterende planer. Eier og operatør er Xishan Coal Electricity Group Co Ltd.
Raimonds Vējonis

Liv og virke

Vējonis har mastergrad i biologi fra Latvias universitetet fra 1995. Han snakker russisk og engelsk.
Han var fra 2002 til 2011 miljøvernminister og i to perioder dessuten regionalminister, under skiftende regjeringer. Vējonis ble innvalgt i Latvias parlament første gang i 2010, og utnevnt som forsvarsminister i 2014.
I juni 2015 ble Vējonis valgt av Latvias parlament til landets president og statsoverhode. Avgjørelsen falt i femte valgomgang med 55 av 100 stemmer. Vējonis ble innsatt i presidentembetet 8. juli 2015.
Han ble etterfulgt i presidentembetet av Egils Levits 8. juli 2019.
Friedrich Dürrenmatt

Liv

Friedrich Dürrenmatt ble født i 1921 i Konolfingen, en liten sveitsisk by i nærheten av Bern. Hans bestefar var politikeren Ulrich Dürrenmatt, og hans far, Reinhold Dürrenmatt, var protestantisk prest i byen.
I 1935 flyttet han vekk fra Konolfingen av økonomiske grunner til Bern, den verdensomspennende økonomiske krise var hard mot mange klassiske middelklassefamilier. Friedrich Dürrenmatt var allerede på dette tidspunkt begynt å male og tegne, noe han ville komme til å gjøre resten av sit liv. Han har selv illustrert mange av sine romaner og noveller.
På tross av sin interesse for malerkunsten begynte han i 1941 å studere filosofi, tysk og naturvitenskab, først i Zürich, men siden i Bern, hvor han kunne bo hos sine foreldre.
I 1945 kom hans første verk ut, Es steht geschrieben («Det står skrevet»). Deretter forsøgte han sig som forfatter. De første årene frem til 1952 var vanskelige for ham og hans voksende familie, der snart talte fem medlemmer. Men især med Der Besuch der alten Dame oppnådde han berømmelse, ikke bare i Sveits, men også i Tyskland og andre land.
Hans arbeide konsentrerte seg i lange perioder også med teateret og ofte blandet han seg direkte i teaterarbeidet.
Dürrenmatt døde i Neuenburg den 14. desember 1990, 69 år gammel.
Oljesyre

Oljesyre er en enumettet omega-9 fettsyre som finnes i ulike dyre- og plantekilder. Det har formelen C₁₈H₃₄O₂ (eller CH₃(CH₂)₇CH=CH(CH₂)₇COOH). Den mettede formen av denne syren er stearinsyre.
Oljesyre utgjør 55–80% av olivenolje (men det kan være bare 0,5–2,5% som faktisk er frie fettsyrer) og 15–20% av druekjerneolje og tindvedolje.
Fylkesvei 4422

Fylkesvei 4422 går mellom Lommelandsvik og Bjellandshei i Gjesdal kommune. Veien er 3,3 km lang.
Frem til 2019 hadde veien betegnelsen fylkesvei 287.
Klimakvote

En klimakvote er en tillatelse til å slippe ut ett tonn CO₂. Kvoter setter en markedspris på CO₂-utslipp. Muligheten for å handle kvoter på tvers av grenser innenfor Europa skal sikre at reduksjonene skjer der hvor det økonomisk er mest hensiktsmessig.
Med henblikk på å etterleve forpliktelsene i Kyoto-avtalen vedtok EUs medlemsland i 2005 å etablere et felles handelssystem til handel med CO₂-kvoter. Handelen med CO₂-kvoter skjer innenfor rammene av det europeiske system for handel med utslippsrettigheter. Systemet er kalt European Union Emissions Trading Scheme (ETS). Den første fasen av systemet varte fra 2005 til 2007. I kvotesystemets andre fase, fra 2008, ble tildelingen av kvoter redusert.

Klimakvoter i Norge

I Norge ble det i 2005 innført et nasjonalt kvotesystem. Fra 2008 ble det norske systemet utvidet til å omfatte flere virksomheter. Samme år ble Norge tilsluttet ETS. I perioden 2008 til 2012 er følgende norske bransjer med i kvotesystemet: energianlegg (over 20 MW), raffinering av mineralolje, røsting og sintring av jernmalm, produksjon av støpejern og stål, sement og kalkproduksjon, produksjon av glass, glassfiber og keramiske produkter, treforedling, kunstgjødselproduksjon og offshore petroleumsvirksomhet. Dette utgjør totalt 112 virksomheter, som står for nærmere 40 prosent av de norske utslippene av klimagasser.
Fra 2013 utvides kvotesystemet. Aluminiumsindustrien og ferrolegeringsvirksomheter blir kvotepliktige. Virksomhetene vil måtte levere inn klimakvoter for utslipp av flere klimagasser enn tidligere. I 2013-2020 vil omtrent 50 prosent av de norske klimagassutslippene være omfattes av klimakvotesystemet. 
Det finnes ulike typer kvoter, herunder EUA og CER. EUA er kvoter fra EUs kvotemarked som Norge er en del av. CER er klimakvoter fra prosjekter som skal bidra til å begrense utslippene av klimagasser i utviklingsland. Felles for disse er at hver kvote tilsvarer utslipp av ett tonn CO₂, og at de er godkjent under Kyoto-avtalen. 
I Norge er det Miljødirektoratet som kontrollerer at bedriftene i kvotesystemet hvert år leverer inn kvoter tilsvarende sitt utslipp av klimagasser det foregående året.

Kritikk

I desember 2012 sendte NRK to Brennpunkt-dokumentarfilmer hvor programleder Erling Borgen viste hvordan Norges regjering og næringsliv har kjøpt kvoter fra et selskap som hugger ned regnskogen, fra damanlegg i Kina som har gjort at mennesker er blitt tvangsflyttet, og fra en fabrikk som forurenser fattige landsbyer I India.
Hjernen er alene

Deluxe-utgaven

Deluxe-utgaven inneholder den samme CD-en som nevnt over, pluss én låt, «Utkaster», som ikke var med på CD-utgaven av Hjernen er alene. Denne utgaven er delt i to CD-er.
Ligandstyrt ionekanal

PIP2-styrte kanaler

Phosphatidylinositol 4,5-bisphosphate (PIP₂) binder seg til og direkte agoniserer 'innover-rektifiserte kaliumkanaler(Kᵢᵣ). PIP₂ er et plasmamembrane lipid og its difinitive rolle i styring av ionekanaler var nylig demonstrert med X-ray krystallografi.

Klinisk relevans

Ligandstyrte ionekanaler er sannsynlig området der anestesimidler og etanol har sine virkninger, men utvetydig bevis for dette er ennå ikke etablert. 
Særlig GABA- og NMDA-reseptorer blir affektert av anestetiske midler på konsentrasjoner som blir brukt i klinisk anestesi.
MISMA

Mission internationale de soutien au Mali sous conduite africaine, MISMA (engelsk:  African-led International Support Mission to Mali, AFISMA), er en internasjonal militærstyrke opprettet av De vestafrikanske staters økonomiske fellesskap (ECOWAS) og satt inn i Nord-Mali for å bekjempe opprørere. FNs sikkerhetsråd autoriserte utstasjonering av styrken ved resolusjon 2085 vedtatt 20. desember 2012. MISMA ble satt inn mot opprørsgruppene Ançar Dine, Nasjonalbevegelsen for frigjøring av Azawad, Bevegelsen for enhet og jihad i Vest-Afrika og Al Qaida i det islamske Maghreb. 
Planen var opprinnelig å sette inn en styrke på 3 300 mann i september 2013. På grunn av opprørernes framrykking, ble MISMA-styrkene satt inn allerede fra 17. januar 2013. Det var Nigeria som først sendte tropper til Mali, og deretter fulgte det soldater fra Benin, Nigeria, Senegal, Togo og Niger. I tillegg sendte Tsjad en styrke som først ikke var en del av  MISMA. Frankrike sendte egne styrker i Operasjon Serval. Sammen med franske styrker lykkes MISMA i å drive de islamistiske opprørerne tilbake. De viktigste byene i Nord-Mali ble inntatt. I løpet av tre uker var opprøret slått ned.
I midten av april 2013 hadde MISMA en styrke på over 6 300 mann i Mali. FNs sikkerhetsråd vedtok 25. april 2013 å opprette fredsstyrken MINUSMA. Planen er at MINUSMA skal ta over for AFISMA 1. juli 2013 og at de vestafrikanske soldatene innlemmes i FNs fredsstyrke.
Kroppsmodifikasjon

Kroppsmodifikasjon, på engelsk også kalt body-mod, er en varig eller forbigående forandring av menneskekroppen påført av ikkemedisinske, kosmetiske (estetiske) og kulturelle grunner.
I moderne, vestlig tradisjon er kroppsmodifikasjon særlig populært i subkulturer, blant annet punkekulturen. Skikken med kroppsendringer og -dekorasjoner stammer imidlertid fra urbefolkninger rundt om i hele verden, og moten i nyere tid kan derfor ses på som et uttrykk for «de moderne primitive». Et eksempel er leppeplate-piercingen fra hovedsakelig Afrika.
Motivene for å påføre seg kroppmodifikasjoner som for eksempel piercinger og tatoveringer, handler ofte om identitet, sosial rolle og egen iscenesettelse, både som seksuell og religiøs markør eller av andre personlige og psykologiske grunner.
Samveldelekene 1990

Samveldelekene 1990. Lekene, Commonwealth Games i 1990 var de fjortende samveldelekene. De fire første lekene (1930–1954) het de britiske imperielekene (British Empire Games) de neste fire (1958–1970) het British Empire and Commonwealth Games og lekene i 1974 og 78 het British Commonwealth Games.
Lekene i 1990 ble arrangert i Auckland i New Zealand i perioden 24. januar til 3. februar 1990. Det var andre gangen som leken ble arrangert i Auckland. Det var 2074 utøvere fra 55 nasjoner som deltok i tolv sporter. Lekene ble åpnet av Prins Edward of avsluttet Elizabeth II. Australia ble beste nasjon med 52 gullmedaljer foran England med 46.
Simple and Clean

«Simple and Clean» er navnet på åpningssangen for den engelske versjonen av videospillet Kingdom Hearts komponert og sunget av J-pop artist Hikaru Utada. Den japanske versjonen Hikari (lys) er ganske forskjellig fra Simple and Clean. Hvis du oversetter Hikari til engelsk, vil du se at teksten er ganske forskjellig fra Simple and Clean. Melodien er også ganske annerledes.
Sakhir

Sakhir (arabisk: الصخير) er et ørkenområde i den sentrale delen av Bahrain, rundt 20 kilometer sør-sørvest for hovedstaden Manama. Al-Sakhirpalasset, et av Bahrains mest kjente bygninger, ble oppført her i 1870. I de siste par tiårene har området gjennomgått store forandringer, som Universitetet i Bahrain, Sakhir flybase og Formel 1-banen Bahrain International Circuit. Om vinteren er Sakhir et populært sted for camping.
Skøyen-drapet

Skøyen-drapet er saksnavnet gitt til det uoppklarte drapet på Vegard Bjerck. Han ble funnet knivdrept i garasjeanlegget på Hofftunet på Skøyen i Oslo den 18. desember 2008. 
I juni 2009 pågrep politiet en person som ble siktet for forsettlig drap. Etter løslatelse og enda en pågripelse ble personen til slutt frifunnet av retten. Ifølge påtalemyndigheten skal Bjerck ha blitt drept i affekt etter å ha tatt personen på fersk gjerning i å ripe opp biler som sto feilparkert.
Hiroki Yamada (fotballspiller)

Landslaget

Hiroki Yamada spilte 2 landskamper for Japans herrelandslag.
Absolute Music 35

Absolute Music 35 er det 35. samlealbumet i den norske Absolute Music-serien og ble utgitt i 2001.
The Old Gum Tree

The Old Gum Tree er et historisk sted i Glenelg North, rett sør for Adelaide i Sør-Australia. 28. desember 1836 proklamerte den britiske guvernøren John Hindmarsh kolonien Sør-Australia ved treet. En minnemarkering er holdt vært år på Proclamation Day der den sittende guvernøren leser Hindmarshs opprinnelige proklamasjon.
Det opprinnelige treet er forlengst død. De forråtnede restene av treet ble kapslet inn i betong i 1963.
Hvedings gate (Harstad)

Hvedings gate er ei gate i sentrum av Harstad som har en øst-vestlig orientering og krysser Storgata som er innfartsåren fra sør.
Anthony Eden

Bakgrunn

Eden kom fra en konservativ jordeierslekt. Han hadde en eldre og en yngre bror. Den yngre falt da slagkrysseren HMS «Indefatigable» gikk ned under Jyllandsslaget i 1916. 
Eden studerte ved Eton og Christ Church i Oxford. Der tok han eksamen i språk. Han talte flytende fransk, tysk og persisk, dessuten hadde han gode kunnskaper i russisk og arabisk.

Politisk karriere

Eden var medlem av parlamentet fra 1923 til 1957. Fra straks før jul i 1935 var han utenriksminister i Storbritannia, kalt til det av Stanley Baldwin som ledet sin tredje regjering. Eden fortsatte som utenriksminister da Neville Chamberlain våren 1937 overtok  som statsminister. Eden gikk i februar 1938 av som utenriksminister da statsminister Chamberlain avviste den fredsplan som USAs president, Franklin D. Roosevelt, i skjul hadde lagt fram. Avgangen var en protest mot at Chamberlain vedtok å starte forhandlinger med Benito Mussolini, den fascistiske leder av Italia.
I 1940 kom Eden inn igjen som utenriksminister da Winston Churchill dannet ny regjering i mai. Han var under andre verdenskrig med i alle britiske delegasjoner som under Churchill deltok i ved de alliertes toppmøter. Som utenriksminister fra 1951 forhandlet Eden og hans sovjetiske kollega frem en interimsfred i Vietnam i 1954.
Den 7. april 1955 tok Eden over som statsminister i Storbritannia. Ved Suezkrisen høsten 1956 sendte han britiske tropper til Egypt, før den israelske invasjonen fant sted. Dette førte Storbritannia inn i bitre kontroverser med flere internasjonale aktører. Egypts president, Gamal Abdel Nasser, hadde etter langvarige men resultatløse forhandlinger med de store europeiske kolonimakter nationalisert den økonomisk viktige Suezkanalen, som siden sin bygging i 1869 var eid av et fransk-britisk aksjeselskap. Mot Edens forventning var den amerikanske president Dwight D. Eisenhower imot den britisk-franske militæraksjon, i det amerikanerne var tilhengere av den avkolonialisering som hadde vært i gang siden avslutningen av annen verdenskrig. Eden måtte oppgi sitt prosjekt i erkjennelse av at Storbritannias status som kolonimakt var i ferd med å bryte sammen.
Dels som en følge av påkjenningene, men også som utslag av langvarig bruk av medisinen Benzedrine (amfetamin), forverret Edens helse seg. Han gikk av som statsminister på nyåret i 1957, finansministeren Harold Macmillan tok over som statsminister.

Etter politikken

Edens personlige popularitet holdt seg godt. I 1961 ble han utnevnt til Earl of Avon. Han førte så et rolig liv i Wiltshire sammen med sin annen hustru, skrev sine personlige memoarer, Another World, og flere bind politiske memoarer. Fra 1945 til 1973 var han kansler for universitetet i Birmingham.
Else Lasker-Schüler

Bakgrunn

Else Schülers fødested Elberfeld er senere blitt en bydel av Wuppertal, og vokste opp i Briller Viertel i Elberfeld. Hun var den yngste av seks barn av Jeanette Schüler født Kissing (1838–1890). Moren ble en viktig gestalt i hennes diktning. Faren var Aaron Schüler (1825–1897), en jødisk privatbankier. Han ble senere forbilde for hovedfiguren i romanen Die Wupper. 
Jeanette Kissing ble etter foreldrenes død tatt opp i familien til forleggeren og politikeren Leopold Sonnemann i Frankfurt am Main. Hans hustru Rosa var Jeanettes stemor. Elses far Aaron Schüler og berlinerbankierern Julius Israel Schüler (1827–1908) var brødre av Rosa Sonnemann. Jeanette ble kjent med Aaron Schüler gjennom broren Julius.
Else gikk for å være familiens vidunderbarn, ettersom hun kunne lese og skrive allerede i fireårsalderen. Fra 1880 gikk hun på Lyceum West an der Aue. Senere fikk hun privatundervisning i foreldrehuset.
Da hun var 13 år gammel, døde hennes yndlingsbror Paul.
På grunn av sin jødiske bakgrunn måtte hun i 1933 reise i landflyktighet Sveits til Jerusalem.

Forfatterskap

Else Lasker-Schüler er en av den litterære ekspresjonismens forløpere, og hørte til kretsen omkring Franz Marc, Georg Trakl, Theodor Däubler, Gottfried Benn, Franz Werfel, Karl Kraus og René Schickele.
Hennes dikt er sprunget ut av ren følelse og fantasi, og forener eksotisk sanselighet og visjonære drømmer med en dyp jødisk-mystisk religiøsitet (Hebräische Balladen, 1913; Gesammelte Gedichte, 1917; Mein blaues Klavier, 1943). 
Dramaet Die Wupper (1909) har naturalistisk-realistiske, ved siden av fantastisk-groteske trekk. Lasker-Schüler skrev også essayer og fortellinger (for eksempel Arthur Anonymus, 1932). Werke: Lyrik, Prosa, Dramatisches ble utgitt 1991, Sämtliche Gedichte 1977. 
I 1990 utkom en samling dikt i norsk gjendiktning ved Åse-Marie Nesse, Mitt blå klaver (Oslo 1990, Dreyer).
Dyschiriodes extensus

Utbredelse

Dyschiriodes extensus finnes i Mellom-Europa. Finnes ikke i Norge.

Utseende

Dyschiriodes extensus har en litt sylindrisk form på kroppen, med en metallisk glans, i motsetning til de like artene i slekten Clivina som har en matt farge (ikke metallisk). Mange av artene i denne slekten er like hverandre og er vanskelige å artsbestemme. Brystskjoldet (pronotum) er avskilt fra dekkvingene av en tydelig innsnøring (hals). Antennens tredje ledd er kortere enn andre leddet.

Levevis

Dyschiriodes extensus finnes på steder med sand, blant annet langs innsjøer og vassdrag. De lever som predatore på mindre dyr.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
South Channel Fort

South Channel Fort, også kjent som South Channel Island er en kunstig øy i den sørlige delen av Port Phillipbukta, 6 kilometer nordøst for Sorrento i delstaten Victoria i Australia. Øya var del av et større festningsverk ved The Rip, inngangen til Port Phillipbukta.
Øya er 0,7 ha stor, 122 meter lang, 76 meter bred og 6,4 meter over havet. Den ble dannet ved en grunne, ikke langt fra hovedskipsleia og består av 14 000 tonn med basaltstein, betong og sand. Øya og befestningene på øya ble laget i 1880-årene for å beskytte Melbourne og Geelong mot angrep fra kysten. Befestningene var operative frem til 1916.
South Channel Fort er vernet på grunn av de historiske verdiene og øyas rolle som hekkeplass for fregattstormsvaler. Siden 1995 har den vært del av Mornington Peninsula National Park
Lishui (Zhejiang)

Lishui (kinesisk: 丽水市, pinyin: Líshuǐ Shì) er en by på prefekturnivå i sørvestre del av provinsen Zhejiang i Folkerepublikken Kina. Den grenser til Quzhou, Jinhua og Taizhou i nord, Wenzhou i sørøst, og provinsen Fujian i sørvest.

Samferdsel

Kinas riksvei 330 løper gjennom området. Den fører nordvestover fra Wenzhou i Zhejiang til Shouchang i Jiande i samme provins.
Telenassa

Utseende

Små, brune og oransje sommerfugler.

Levevis

Rutevingene er ikke spesielt sterke flygere, og de fleste artene er nokså stedbundne med små, lokale kolonier. Larvene lever selskapelig i silkespinn. De tar opp forsvarsstoffer fra næringsplantene og er derfor trolig usmakelige for rovdyr.

Utbredelse

Slekten finnes bare i Sør-Amerika.